Prof Hofmeyr: Gevaarligte vir NG Kerk! | hier staan ek
Prof Hofmeyr: Gevaarligte vir NG Kerk!
Twee briewe is vandag in BEELD geplaas wat baie lig op die huidige krisis in die NG Kerk werp. Dit is nog nie op BEELD se webwerf beskikbaar nie, maar sodra dit beskikbaar word, sal hierstaanek die skakels publiseer.
Die eerste is van Prof Hoffie Hofmeyr:
Edit 25/02/2013: Die brief is vanoggend ook deur Volksblad publiseer. Die skakel is hier
Edit 26/02/2013: Die BEELD skakel is nou beskikbaar.
(die ander brief is hier)
GEVAARLIGTE FLIKKER VIR DIE NG KERK
Prof. Hoffie Hofmeyer, emiritus professor, departement van kerkgeskiedenis, UP skryf:
Selde in die onlangse verlede het die glybaan-alams so skerp afgegaan ook vir die NG Kerk soos tans. Dié waarneming is op die spits gedryf deur die berig "Kerkbode- joernalis geskors ná uitlating"( Beeld, 19 Februarie ) en Abel Pienaar en ander se reaksies daarop ( Beeld, 20 Februarie)
Ernstige vrae ontstaan oor watter karakter die NG Kerk wil uitstraal. Natuurlik moet hy eietyds en oop bly, en ook in die 21ste eeu vaandeldraer van die liefdesevangelie wees. Maar die NGK is myns insien om die volgende redes op 'n glybaan:
Die groot daling in die afgelope twee jaar van byna 50 000 NG lidmate dui, soos met ons samelewing, op 'n inherent ernstig siek liggaam. Ondanks mooi verduidelikings wys duisende mense met hul voete hulle is ongemaklik met die huidige NGK;
Die NGK het toenemend onverdraagsaam geword deur die gedurige dooddruk van tallose gebalanseerde stemme. Hoekom sukkel hy, net soos die owerheid, so om 'n gesonde eenheid in verskeidenheid na te streef?
Die NGK het in vele opsigte 'n dissiplinelose kerk geword. Ons wil so graag alles vir almal wees, dat ons later niks vir niemand word nie. Haas enigeen kan maar soos 'n wafferse Malema sê of doen wat hy wil;
Van integriteit en geloofwaardigheid het min oorgebly. Word die NGK nog enigsins ernstig opgeneem? Het hy hoegenaamd genoeg gedoen in verband met die morele krisis, bandeloosheid en aggressie in die samelewing soos uit Bredasdorp en Silver Wood?; en
Die kern van die glybaan-probleem is dat die NG Kerk plek-plek verleer het om 'n eietydse Skrifgetroue en belydenisgetroue karakter te handhaaf . Natuurlik moet die kerk oorloop van omgee liefde maar die uitreik na die armes durf nie 'n oppervlakkige humanisme word nie.
Mag dit beskik word dat alle NG mense, wat dit ernstig bedoel met die kerk, dié gevaartekens betyds raaksien.
5 thoughts on "Prof Hofmeyr: Gevaarligte vir NG Kerk!"
23/02/2013 at 6:22 pm
Dit is inderdaad laat in die dag vir die NG Kerk. Wanneer iemand vd statuur van Prof Hoffie hierdie woorde uiter, moet jy weet dit gaan rof. M.i. is dit nie gevaarligte wat flikker nie, maar die NG Kerk brand… Ek glo nie die NGK kan nog gered word nie, behalwe as die Here self ingryp. Die huidige leierdkap is uitverkoop aan die nuwe wereldorde en die nuwe teologie. Daarin is die Christus vd Bybel bysaak, en dra die Ontluikende Kerk se teologie van unversalisme groter gewig as die eksklusiewe weg na God deur Jesus Christus alleen. Grotendeels het die NGK 'n deformerende kerk geword, selfs op die hoogste vlak, nl. die Algemene Sinode, waar 'n sterk skuif op die gladde glybaan na benede plaasgevind het in Okt 2011. Die huidige leierskapspan onder Nelus Niemandt is kundiges op die terrein van kerkdiplomasie en wollerige teologie, en hulle harte is na links.. Mens kan geen produk vd kweekskole by Tukies en Stellenbosch meer vertrou nie
23/02/2013 at 8:44 pm
Stem saam Sommie. Prof Hofmeyr het waarskynlik vir baie van die huidige kerkleiers klasgegee – – wie moet NOG tot die debat toetree om hulle te laat luister?
23/02/2013 at 9:57 pm
En dan glo die deursnee plattelandse lidmate van die NGK dat al hierdie "alarmisme" totaal onnodig is en niks meer as 'n storm in 'n teekoppie is nie. Die dominees preek soggens hier dan so mooi en alles is so rustig in die kerk. Ons het klein groepe en studiegroepe en saans speel 'n yslike band vir die jongmense om mee saam te sing. Die jongmense geniet dit baie meer as 'n erediens, want hulle wil deelneem aan die lofverheffing. Hulle wieg saam met die ritme van die musiek en klap hande van vreugde. Kyk dan net hoe bloei die kerk ! ! !
24/02/2013 at 12:04 am
Sestig lidmate is onlangs uit die NGK op Rawsonville, en het by 'n ander denominasie aangesluit. Rawsonville is so plattelands soos kan kom.